Surovinský potok

Surovinský potok je potok na Záhorí, vo východnej časti okresu Senica. Je to pravostranný potok Bahnianskeho potoka, meria 5,1 km a je tokom V. rádu.

Prameň 
Pramení na styku Myjavskej a Chvojnickej pahorkatiny, na juhozápadnom svahu Vinohrádkov (340,2 m n. m.) v nadmorskej výške približne 270 m n. m.

Opis toku 
Od prameňa tečie západoseverozápadným smerom cez podcelok Senická pahorkatina, kde preteká intravilánom obce Hlboké. Následne tečie na krátkom úseku na západ popri osade Košútovec na ľavom brehu a na východnom úpätí vrchu Hrbatá (235,7 m n. m.) sa stáča juhozápadným smerom. Potom preteká popri osade Horné Suroviny na ľavom brehu, napokon sa stáča na juh, vstupuje do Borskej nížiny, do podcelku Myjavská niva, z východu obteká osadu Dolné Suroviny a podteká štátnu cestu č. 51. Južne od Dolných Surovín, na území mesta Senica, ústi v nadmorskej výške cca 195 m n. m. do Bahnianskeho potoka.

Potoky na Slovensku
Povodie Myjavy
Vodné toky v Chvojnickej pahorkatine
Vodné toky v Borskej nížine
Vodné toky v okrese Senica